Torsdag morgen omkring 9.30 får Sydøstyllands Politi en anmeldelse om en brand på restaurant Flammen i Kolding.

Vagtchefen fra Sydøstjyllands Politi oplyser til Ekstra Bladet, at store dele af restauranten er brændt ned.

»Vi kommer hurtigt derned, og der er ikke nogen til stede i restauranten. Branden bliver hurtigt slukket, og vi kender ikke brandårsagen endnu, fortæller vagtchef Martin Rasmussen.

Han lægger vægt på, at der var 'meget brand' i restauranten, da de ankom.

Familiekoncept

Flammen er en buffetrestaurant, det altid tilbyder 15 forskellige slags kød. Den oprindelige restaurant er netop den i Kolding, som har været ramt af brand torsdag.

Det er den sønderjyske familie Rosenfeldt Sunddal, der står bag det succesrige koncept, som startede i 2009.

I dag findes Flammen i 11 byer fordelt over Fyn, Jylland og Sjælland